
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Nr.4c-19/70/29.06.2020
PLx nr.387/2020
AVIZ
asupra proiectului de Lege pentru modificarea și completarea Legii nr.374/2013 privind utilizarea sistemelor destinate blocării și întreruperii radiocomunicațiilor în perimetrele unităților din subordinea Administrației Naționale a Penitenciarelor

În conformitate cu prevederile art.94 și 115 alin.(1) din Regulamentul Camerei Deputaților, republicat, Biroul permanent a trimis, Comisiei pentru tehnologia informației şi comunicațiilor, spre dezbatere și avizare, în procedură de urgență, proiectul de Lege pentru pentru modificarea și completarea Legii nr.374/2013 privind utilizarea sistemelor destinate blocării și întreruperii radiocomunicațiilor în perimetrele unităților din subordinea Administrației Naționale a Penitenciarelor (PLx nr.387/2020).

Consiliul Legislativ a avizat favorabil inițiativa legislativă, cu observații și propuneri, conform avizului nr.508/27.05.2020.

Senatul a adoptat acest proiect de lege în ședința din 16.06.2020.

Proiectul de lege are ca obiect modificarea și completarea Legii nr.374/2013 privind utilizarea sistemelor destinate blocării și întreruperii radiocomunicațiilor în perimetrele unităților din subordinea Administrației Naționale a Penitenciarelor, în scopul extinderii aplicării legii la nivelul tuturor unităților din subordinea Administrației Naționale a Penitenciarelor și la nivelul tuturor spațiilor unde desfășoară activități persoanele private de libertate, precum și al creării posibilității achiziționării și a altor servicii sau echipamente care să contribuie la diminuarea utilizării, de către persoanele private de libertate, a serviciilor de comunicații electronice furnizate prin intermediul undelor radio.
Prin conținutul său normativ, proiectul de lege face parte din categoria legilor ordinare, iar în aplicarea prevederilor art.75 alin.(1) din Constituția României, Camera Deputaților este Cameră decizională.

Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut proiectul de lege şi au hotărât, cu unanimitate de voturi (10 voturi pentru) a membrilor prezenți, avizarea favorabilă a acestuia. 
 PREŞEDINTE,  

Cornel Zainea

